SET เปิดร่วง 7 จุด จับตาแนวรับ 1,310 จุด
SET เปิดร่วง 7 จุด บล.ทิสโก้ยังแนะ Wait & See ปลอดภัยกว่า ทั้งนี้ ณ เวลา 10.03 น.อยู่ที่ 1,316.17 จุด ปรับตัวลง 7.71 จุด หรือ 0.58% มูลค่าซื้อขาย 2,265.05 ล้านบาท
26 ส.ค. 2558

ผู้สื่อข่าวรายงานว่า ดัชนี SET เปิดตลาด ณ เวลา 10.03 น.อยู่ที่ 1,316.17 จุด ปรับตัวลง 7.71 จุด หรือ 0.58% มูลค่าซื้อขาย 2,265.05 ล้านบาท
บล.ทิสโก้ ระบุว่า หุ้นทั่วโลกผันผวนมากกว่าที่ประเมินไว้ โดย VIX Index ซึ่งสะท้อนความผันผวนของตลาดหุ้นสหรัฐฯ สำหรับช่วง 1-2 เดือนข้างหน้า พุ่งมาอยู่ระดับ 40 ซึ่งเกิดขึ้นไม่บ่อย นับตั้งแต่วิกฤติศก.โลกปี 2008 เกิดขึ้นเพียง 2 ช่วง คือ พ.ค. 2010 (หนี้กรีซ + วิตกศก.โลกถดถอยรอบ 2) และ ส.ค. 2011 (วิกฤติหนี้สาธารณะยุโรป)
ดังนั้น จึงยังแนะนำโหมด Wait &amp; See จะปลอดภัยกว่า เพราะตลาดมีความไม่แน่นอนสูง  ส่วนจีนลดดบ.และหั่น RRR อาจทำให้เกิดการยืดตัวสั้นๆ ของการรีบาวด์ได้ แต่มองเป็นจังหวะขายกระชับพอร์ต และรอประเมินสถานการณ์ใหม่จากตปท.อีกครั้ง (ทั้งการชะลอตัวของศก./การร่วงลงของตลาดหุ้นจีน, ทิศทางราคาน้ำมัน, การขึ้นดบ.ของ FED) ส่วนการเทรดดิ้งสั้นต้องรับความเสี่ยงได้สูง เข้า-ออกไว และเคร่งครัดการหยุดขาดทุน (Stop Loss) ภาพรวมตลาดยังมีความไม่แน่นอนสูง แนวต้าน 1330-40 แนวรับ 1310+/-, 1292-1300